
ԱՄՓՈՓԱԹԵՐԹ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ԵՎ ԼԵՀԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՄԻՋԵՎ ԳԱՂՏՆԻ ՏԵՂԵԿՈՒԹՅՈՒՆՆԵՐԻ ՓՈԽԱԴԱՐՁ ՊԱՇՏՊԱՆՈՒԹՅԱՆ ՄԱՍԻՆ» ՀԱՄԱՁԱՅՆԱԳՐԻ ՆԱԽԱԳԾԻ
	1. ՀՀ տարածքային կառավարման և ենթակառուցվածքների նախարարություն
	21․01․2026թ.

	
	N ԴԽ//1947-2026

	«Հայաստանի Հանրապետության կառավարության և Լեհաստանի Հանրապետության կառավարության միջև գաղտնի տեղեկությունների փոխադարձ պաշտպանության մասին» համաձայնագրի նախագծով Հայաստանի Հանրապետության համար գույքային պարտավորություններ նախատեսող դրույթներ առկա չեն։
	Ընդունվել է



	2. ՀՀ ներքին գործերի նախարարություն
	02․02․2026թ.

	
	N 41/9/25690-26

	Նախագծի 4-րդ հոդվածի 1-ին կետի 1-ին ենթակետում, որպես իրավասու մարմին, սահմանված է Լեհաստանի Հանրապետության Ներքին անվտանգության գործակալության պետը, իսկ 2-րդ ենթակետում՝ Հայաստանի Հանրապետության ազգային անվտանգության ծառայությունը։ Առաջարկվում է նշված կետի 1-ին և 2-րդ ենթակետերը համապատասխանեցնել միմյանց։ Գտնում ենք, որ Նախագծում նպատակահարմար է սահմանել մարմինը․
2․ Նախագծի 5-րդ հոդվածի 3-րդ կետում առաջարկվում է հստակեցնել հղումը՝ «1-ին կետում» բառերից առաջ լրացնելով «սույն հոդվածի» բառերով։ 

Նշված առաջարկը վերաբերելի է նաև Նախագծի   11-րդ հոդվածի 2-րդ, 3-րդ և 4-րդ կետերին և 12-րդ հոդվածի 3-րդ կետին։

3․ Նախագծի 7-րդ հոդվածի 6-րդ կետում կիրառվում է «ենթակապալառու» եզրույթը, որը հստակեցման կարիք ունի, քանի որ Նախագծով սահմանված չէ, թե ով կարող է հանդիսանալ ենթակապալառու։ 

Հարկ է նշել, որ «Հայաստանի Հանրապետության կառավարության և Կիպրոսի Հանրապետության կառավարության միջև` գաղտնի տեղեկատվության փոխադարձաբար պաշտպանության մասին» 2019 թվականի ապրիլի 23-ի համաձայնագրով սահմանվել է «ենթակապալառու» հասկացությունը, իսկ «Հայաստանի Հանրապետության կառավարության և Վրաստանի կառավարության միջև գաղտնի տեղեկատվության փոխադարձ պաշտպանության մասին» 2015 թվականի ապրիլի 1-ի համաձայնագրով սահմանվել է, թե ովքեր կարող են լինել ենթակատարողներ։ Մասնավորապես, վերոնշյալ համաձայնագրերում «ենթակապալառու» եզրույթը նշանակում է Կողմերից մեկի օրենսդրության համաձայն` պայմանագրի կողմի ներկայացրած ֆիզիկական անձ, իրավաբանական անձ կամ կազմակերպության այլ ձև, որն ունի գաղտնի պայմանագրերը կատարելու իրավունակություն, իսկ «ենթակատարող»՝ նշանակում է գաղտնի պայմանագրեր կնքելու իրավասություն ունեցող ֆիզիկական կամ իրավաբանական անձ, ում վարձել է կատարողը։
Վերոգրյալով պայմանավորված՝ առաջարկվում է Նախագծով ևս սահմանել «ենթակապալառու» հասկացությունը․
4․ Նախագծի 17-րդ հոդվածում առաջարկվում է հանել «դրույթների» բառը։


	Չի ընդունվել

Լեհական կողմի հետ Համաձայնագրի նախագծի փոխհամաձայնեցման շրջա-նակներում նախապատվու-թյունը տրվել է գործող խմբագրությանը:

Չի ընդունվել

Տվյալ հարցը Համաձայնագրի նախագծի շուրջ լեհական կողմի հետ տեղի ունեցած բանակցությունների ընթաց-քում  քննարկվել է և արդեն իսկ երկուստեք համաձայ-նություն է ձեռք բերվել զերծ մնալ նախագծի տեքստում «սույն հոդված» ձևակերպումը կիրառելուց: 

Մասամբ է ընդունվել
Նախագծի 2-րդ հոդվածը լրացվել է նոր՝ «Կապալառու» հասկացությամբ:

Չի ընդունվել

Նախապատվությունը տրվել է գործող խմբագրությանը:

	3. ՀՀ արտաքին գործերի նախարարություն
	02․02․2026թ.

	
	N 1111/4855-26

	1992 թվականին Հայաստանի Հանրապետության և Լեհաստանի Հանրապետության միջև դիվանագիտական հարաբերությունների հաստատմանը հաջորդած 34 տարիների ընթացքում Հայաստան-Լեհաստան միջպետական հարաբերությունները զարգացել են անշեղորեն:

Երկու պետությունների միջև գոյություն ունեն ամուր միջպետական հարաբերություններ, քաղաքական երկխոսության բավականին բարձր մակարդակ, ակտիվ միջխորհրդարանական համագործակցություն, իրավա-պայմանագրային հագեցած դաշտ, փոխգործակցություն բազմակողմ հարթակներում, ինչպես նաև տնտեսության, կրթության, մշակույթի, միջտարածաշրջանային համա-գործակցության և այլ բնագավառներում: 

Հայաստանի Հանրապետությունը շահագրգիռ է ընդլայնելու և խորացնելու հարաբերությունները Լեհաստանի Հանրապետության հետ ինչպես երկկողմ, այնպես էլ բազմակողմ ձևաչափերով, և «Հայաստանի Հանրապետության կառավարության և Լեհաստանի Հանրապետության կառավարության միջև գաղտնի տեղեկությունների փոխադարձ պաշտպանության մասին» համաձայնագրի ստորագրումը ևս մեկ խթան կհանդիսանա երկկողմ հետաքրքրություն ներկայացնող ոլորտներում փոխգործակցության խորացման և ընդլայնման, ինչպես նաև երկու երկրների միջև փոխվստահության մակարդակի բարձրացման համար: 

Համաձայնագրի կնքումը համապատասխանում է ՀՀ ռազմավարական շահերին և դրա իրագործումը հնարավորություն է ընձեռում ընդլայնել միջազգային համագործակցությունը:

Միաժամանակ, «Հայաստանի Հանրապետության կառավարության և Լեհաստանի Հանրապետության կառավարության միջև գաղտնի տեղեկությունների փոխադարձ պաշտպանության մասին» համաձայնագիրը համապատասխանում է ՀՀ ստանձնած միջազգային պարտավորություններին:

Հաշվի առնելով վերոգրյալը՝ Հայաստանի Հանրապետության արտաքին գործերի նախարարությունը նպատակահարմար է համարում տվյալ համաձայնագրի ստորագրումը: 
	Ընդունվել է



	4. ՀՀ ֆինանսների նախարարություն
	03․02․2026թ.

	
	N 04/5/2140-2026

	         «Հայաստանի Հանրապետության կառավարության և Լեհաստանի Հանրապետության կառավարության միջև գաղտնի տեղեկությունների փոխադարձ պաշտպանության մասին» լրամշակված համաձայնագրի նախագծում առկա են Հայաստանի Հանրապետության համար ֆինանսական պարտավորություններ առաջացնող դրույթներ՝ ՀՀ պետական բյուջեի ծախսերի ավելացման գծով (մասնավորապես՝ հոդված 8-ի 1-ին և 3-րդ կետեր, հոդվածներ 11 և 14):

	Ընդունվել է

	5. ՀՀ արդարադատության նախարարություն
	04․02․2026թ.

	
	N /14․2․1/3675-2026

	        Նախագիծը չի պարունակում Հայաստանի Հանրապետության օրենքին հակասող, օրենքի փոփոխություն կամ նոր օրենքի ընդունում նախատեսող նորմեր:

Միաժամանակ Նախագծի շրջանակներում կողմերի միջև նախատեսվում է անձնական տվյալների փոխանակում։
Ելնելով վերոնշյալից՝ Նախագիծը ենթակա է վավերացման ՀՀ Սահմանադրության 116-րդ հոդվածի 1-ին մասի 1-ին և «Միջազգային պայմանագրերի մասին» օրենքի 10-րդ հոդվածի 2-րդ մասի 1-ին, իսկ Հայաստանի Հանրապետության համար ֆինանսական կամ գույքային պարտավորություններ նախատեսելու դեպքում Նախագիծը ենթակա կլինի վավերացման նաև ՀՀ Սահմանադրության 116-րդ հոդվածի 1-ին մասի 4-րդ և «Միջազգային պայմանագրերի մասին» օրենքի 10-րդ հոդվածի 2-րդ մասի 4-րդ կետերի դրույթներով:
	Ընդունվել է

	6. ՀՀ պաշտպանության նախարարություն
	22․01.2026թ.

	
	      N ՊՆ/510/682-2026

	Դիտողություններ և առաջարկություններ չունի:
	   Ընդունվել է

	7. ՀՀ անվտանգության խորհրդի քարտուղար
	02․02.2026թ.

	
	N //2962-2026

	Դիտողություններ և առաջարկություններ չունի:
	Ընդունվել է

	8. ՀՀ Բարձր տեխնոլոգիական արդյունաբերության նախարարություն
	06․02․2026թ.

	
	N 01/17․1/843-2026

	Դիտողություններ և առաջարկություններ չունի:
	Ընդունվել է

	9. ՀՀ վարչապետի աշխատակազմ
	27․02․2026թ.

	
	N 02/06․32/6198-2026

	Դիտողություններ և առաջարկություններ չունի:
	Ընդունվել է


